Romaanis "Sa ei sure" jutustab kirjanik loo maailma taasvallutamisest. Saksa raamatuahuhinna žürii on kirjeldanud romaani nii: "Silp silbi ja lause lause järel otsib teose  kangelanna, kes pärast ajuverejooksu koomast ärkab, oma kadunud kõnevõimet, kadunud mälu. Kord lakooniliselt, kord naljaga, siis kõhedusega kirjeldab romaan haige sisemaailma ja laseb sellest suure keelelise jõuga välja kasvada tema perekonna, abielu ja mitte ette nähtud, pöörase armastuse loo. Maailma, mille ta tükkidest kokku seab, kuuluvad lagunev SDV, Saksamaa taasühinemise aastad ja uue sajandi algus. Nõnda on individuaalne lugu tagasipöördumisest surma piirilt ühtaegu pealetükkimatult ja kunstipäraselt asetatud  ajaloolis-poliitilise pöördeaja kajaruumi."